Redemptoristien vaakuna.
Ainaisen avun Äidin ikoni.
**Redemptoristit** eli liguoriaanit, virallisesti latinaksi "Congregatio Sanctissimi Redemptoris" eli C.Ss.R. on miehille tarkoitettu roomalaiskatolinen sääntökunta, joka on perustettu 1732 ja jonka paavi Benedictus XIV:n hyväksyi 1749. Se on pyhimys, piispa ja kirkonopettaja pyhä Alphonsus Maria de Liguorin Italiassa Scalassa lähellä Amalfia perustama ja alun perin tarkoitettu työskentelemään hyljeksittyjen maaseutuihmisten keskuudessa Napolin ympäristössä. Sääntökunta koostuu papeista ja vihityistä veljistä. Järjestö on olennaisesti ja kutsumukseltaan lähetystyöntekijäyhteisö, ja sen jäsenet ovat sen säännön mukaan vihittyjä saarnaamaan Jumalan sanaa köyhille. Köyhyyden, siveyden ja kuuliaisuuden valojen lisäksi he vannovat valalla pysyvänsä sääntökunnassa kuolemaansa asti.

Toinen redemptoristihengellisyyttä noudattava sääntökunta on ainakin Skotlannissa vaikuttava "Filii Sanctissimi Redeptoris" eli F.Ss.R. eli niin sanotut transalpiiniset redemptoristit.

Redemptoristien vaakunassa on Kristuksen kärsimyksen välineet eli risti, seiväs ja sieni sekä Jeesuksen ja Neitsyt Marian lyhennetyt nimet ja sääntökunnan motto eli englanniksi "With him is Plentiful Redemption", latinaksi "Copiosa apud eum redemptio", joka on peräisin psalmista 129:7.

Lisäksi redemptoristeilla on suhde ainaisen avun Äidin ikoniin, jota pidetään pyhän Alphonsuksen lisäksi heidän suojeluspyhimyksenään ja jonka paavi Pius IX asetutti 1866 redemptoristikirkkoon Roomassa ja kehotti redemptoristeja tekemään sen tunnetuksi koko maailmassa. Redemptoristien sanotaan tehneen ikonista lähetystyö- ja mariaanisen kuvan koko sääntökunnalle.

Nykyään maailmassa on yli 5 500 redemptoristia, jotka toimivat 82 maassa kaikilla viidellä mantereella. Heillä on 122 kirkkoa ja vuonna 2018 seurakuntia oli 713.

Veljeskunnan osoite on Via Merulana 31, 00185 Rooma, Italia.

Huomattavia redemptoristeja
---------------------------

Redemptoristeja, joiden kanonisointiprosessi on avattu tai jotka ovat muuten huomattavia, ovat ainakin:

* piispa José Slaby
* autuas Ciriaco Olarte Pérez de Mendiguren
* autuas Francis Xavier Seelos
* autuas Gennaro Maria Sarnelli
* autuas Ivan Ziatyk
* autuas José Xavier Gorosterratzu Jaunarena
* autuas Julián Pozo Ruiz de Samaniego
* autuas Metoděj Dominik Trčka
* autuas Miguel Goñi Ariz
* autuas Pedro Romero Espejo
* autuas Petrus Donders
* autuas Victoriano Calvo Lozano
* autuas Zenon Kovalyk
* kardinaali Julio Terrazas Sandoval
* isä Isaac Thomas Hecker
* pyhä Alphonsus Maria de Liguori
* pyhä Clement Mary Hofbauer
* pyhä Gerard Majella
* pyhä John Nepomucene Neumann
* kunnianarvoisa Alfred Pampalon
* kunnianarvoisa Antonio Filomeno Maria Losito
* kunnianarvoisa Bernard Alojzy Lubienski
* kunnianarvoisa Joseph-Amand Passerat
* kunnianarvoisa Pelágio Sauter
* kunnianarvoisa Wilhelm Janauschek

Lähteet
-------

1. 1 2  Redemptorists *CatholicSaints.Info*.  30.5.2009. Viitattu 17.3.2019. (englanniksi)
2. 1 2 3  Congregation of the Most Holy Redeemer (Institute of Consecrated Life) Catholic-Hierarchy *www.catholic-hierarchy.org*. Viitattu 17.3.2019. (englanniksi)
3. 1 2 3  Congregation of the Most Holy Redeemer (C.SS.R.) *GCatholic*. Viitattu 17.3.2019. (englanniksi)
4. ↑  Saint Alphonsus Maria de Liguori *CatholicSaints.Info*.  14.1.2009. Viitattu 17.3.2019. (englanniksi)
5. 1 2  Our History CSSR News. Viitattu 17.3.2019. (englanniksi)
6. ↑  News from the Redemptorists World *cssr.news*. Viitattu 17.3.2019. (englanniksi)
7. 1 2  Redemptorists *Catholic Encyclopedia*. newadvent.org. Viitattu 17.3.2019. (englanniksi)
8. ↑  Constitutions *cssr.news*. Viitattu 17.3.2019. (englanniksi)
9. ↑  The History of the Sons of the Most Holy Redeemer *papastronsay.com*.  Arkistoitu 28.3.2019. Viitattu 17.3.2019. (englanniksi)
10. ↑  The Coat of Arms CSSR News. Viitattu 17.3.2019. (englanniksi)
11. ↑  History of the Miraculous Picture of Our Lady of Perpetual Help *CatholicSaints.Info*.  11.1.2018. Viitattu 17.3.2019. (englanniksi)
12. ↑  Our Mother of Perpetual Help and Reconciliation CSSR News. Viitattu 17.3.2019. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Redemptoristit**.
* Viralliset kotisivut (Arkistoitu – Internet Archive)